**Задача 8**: Наберете и форматирайте текста по зададения модел на *Фиг. 1*. Съхранете новополучения документ във файл с име **Zadacha Пустини.docx** в папка на твърдия диск.

ПУСТИНИ

Пустините обхващат райони с недостатъчна влажност. Според степента на сухотата те се поделят на същински пустини и полупустини. Според географското разположение биват *тропични* и *вътрешноконтинентални*.

ТРОПИЧНИ ПУСТИНИ.

Разположени са около северната и южната тропична окръжност. Част от тях се образуват в следствие на сухите пасати (Сахара в Африка, Тар на полуостров Индустан и др.). Друга част са резултат от влиянието на студените океански течения (Намиб в Африка, Атакама в Южна Америка и др.).

Климатът е горещ и сух. Денонощните температурни амплитуди достигат 50 – 60 °С. В резултат на това голите скали се нагряват до 70 – 80 °С.

Протичащите реки са транзитни, т.е. извират от съседни по-влажни райони. С временните валежи са свързани солените езера. Поради голямото изпарение *почвите* са засолени и неплодородни. Често те са покрити със солена кора.

ВЪТРЕШНОКОНТИНЕНТАЛНИ ПУСТИНИ.

Те са разположени в умерения климатичен пояс и заемат най-вътрешните части на континентите.

Климатът е сух континентален с големи денонощни и годишни температурни амплитуди. Валежите са малко (до 200 мм).

Реките са транзитни. *Повечето се вливат в безотточни солени езера.* *Релефът* е представен от пясъчни хълмове (дюни), каменисти и глинести пустини, изолирано стърчащи възвишения и островърхи планини.

Фиг. 1

